钦定古今图书集成/明伦汇编/交谊典/第054卷 > 《初秋登王司马楼宴序》前人
## 钦定古今图书集成/明伦汇编/交谊典/第054卷 > 《初秋登王司马楼宴序》前人

司马公千里腾光，翼外台而展足；九日多暇，敞丽谯
以开筵。于时葭散秋灰，檀移夏火。鸿飞渐陆，疏断吹
以来寒；鹤鸣在阴，振中天而警露。于是肴开玉馔，交
杂佩以薰兰；酒泛金花，溢清樽而湛菊。虽旁临广派，
有异漳渠之游；而俯瞰崇墉，雅叶城隅之会。“物色相
召，江山助人，请振翰林，用《濡笔海》”云尔。